Rexogin vial. (Stanozolol Suspension) | Buy Steroids Online
Pack: 1 vial (10 ml (50mg/ml))
SKU: 595 - Need Help? Contact Us Leave Feedback ToekomsVenster: Dit is mos nie regverdig nie | Maroela Media
Psalm 73:21,22 – “Toe ek verbitter was en veronreg gevoel het, was ek dom en sonder insig; soos ‘n redelose dier het ek my teenoor U gedra.”
Die digter worstel om te verstaan waarom dit met goddelose mense klaarblyklik goed gaan terwyl hy wat die Here dien, swaar kry. Die uitdagings van die lewe dreig om hom onder te kry. Dis ŉ stryd om siel, gees en liggaam bymekaar te hou. Gekonkretiseer beleef hy ŉ begroting wat nie klop nie, verhoudings wat gekompliseerd geraak het, bevordering wat uitbly al is hy opsigtelike kandidaat, ensovoorts. Ons kan almal daarmee identifiseer.
ŉ Mens word siek op die onmoontlikste tyd, kry slegte nuus waarop jy nie voorbereid is nie, beleef toe deure ten spyte van jou gebede. Hoe werk dit Here, vra jy. Jou ongelowige buurman leef soos ŉ mossie in daggasaad. Hy bekommer hom nie oor môre nie en is aanstellerig as gevolg van sy sosiale en ekonomiese voorspoed. Sy nuwe motor is ŉ steen des aanstoots terwyl joune vir die soveelste keer in is vir herstelwerk. So kan die lysie uitgebrei word. Dit is mos nie regverdig nie. Die digter se stryd het hom byna ondergekry totdat hy besef het wat die uiteinde van onverskillige mense is. Indien hy in sy rebellie en sonde voortleef, gaan hy verlore. Van intimiteit en omgang met die lewende God van hemel en aarde verstaan hy net mooi niks. Die heerlikheid, almag en goedheid van die hemelse Vader gaan by hom verby. Tog is dit die dinge wat regtig waarde het. Die ander verteenwoordig skatte waar mot en roes verniel.
Voel jy ook soos die digter? Lees die Psalm in sy geheel. Laat die Gees jou in waarheid lei.
Gedagte vir die dag: Waters waar daar vrede is